钦定古今图书集成/方舆汇编/边裔典/第063卷 > 北魏
## 钦定古今图书集成/方舆汇编/边裔典/第063卷 > 北魏

### 宣武帝景明三年十二月乌苌国遣使朝贡

按《魏书宣武帝本纪》云云。按《西域传》：“乌苌国在赊
弥南，北有葱岭，南至天竺。婆罗门胡为其上族。婆罗
门多解天文吉凶之数，其王动则访决焉。土多林果，
引水灌田，丰稻麦。事佛，多诸寺塔，事极华丽。人有争
诉，服之以药，曲者发狂，直者无恙。为法不杀，犯死罪
唯徙于灵山。西南有檀特山，山上立寺，以驴数头运
食”，山下。无人控御。自知往来也。

“按《伽蓝记》，炖煌人宋云宅与惠生向西域取经。十二
月初，入乌场国，北接葱岭，南连天竺。土气和煖，地方
数千，民物殷阜。匹临淄之神洲，原田膴膴，等咸阳之
上下，鞞罗施儿之所，萨埵投身之地。旧俗虽远，大风
犹从。国王精进，菜食长斋，晨夜礼佛，击鼓吹贝，琵琶
箜篌，笙箫备有。日中已后，始治国事。假有死罪，不立”
杀刑，唯徙空山，任其饮啄。事涉疑似，以药服之，清浊
则验，随事轻重，当时即决。土田肥美，人物丰饶，百谷
尽登，五果繁熟。夜闻钟声，遍满世界。土饶异花，冬夏
相接。道俗采之，上佛供养。国王见《大魏》使宋云来，拜
受诏书，语人，问《宋云》曰：“卿是日出人也？”宋云答曰：“我
国东界有大海水，日出其中，实如来旨。”王又问曰：“彼
国出圣人否？”宋云：具说周、孔《庄》《老》之德次序蓬莱山
上银阙金堂，神仙圣人并在其上，说管辂善卜，华陀
治病，左慈方术，如此之事，分别说之。王曰：“若如卿言，
即是佛国，我当命终愿生彼国。”宋云于是与惠生出
城外，寻如来教迹。水东有佛晒衣处。初如来在乌场
国行化，龙王瞋恚，兴大风雨，佛僧伽梨表里通湿。雨
止，佛在石下东面而坐，晒袈裟，年岁虽久，彪炳若新。
非直条纵明见，至于细缕亦彰。乍往观之，如似未彻，
假令刮削，其文转明。佛坐处及晒衣所，并有塔记。水
西有池，龙王居之。池边有一寺，五十馀僧。龙王每作
神变。国王初请，以金玉珍宝投之池中，在后涌出，令僧取之。此寺衣食待龙而济，世人名龙王寺。王城北
十八里，有如来履石之迹，石塔笼之。履石之处，若以
践泥，量之不定，或长或短。今立寺可七十馀僧。塔南
二十步有泉石，佛本清净，嚼杨枝植地生，即今成大
树，胡名曰婆楼。城北有陁罗寺，佛事最多，浮图高大，
僧房逼侧，周匝金像六十躯。王年常大会，皆此寺，国
内沙门咸来云集。宋云、惠生见彼比丘戒行精苦，观
其风范，特加恭敬，遂舍奴婢二人，以供洒扫。去王城
东南，山行八日，如来苦行，投身饿虎之处。高山巃嵷，
危岫入云，嘉木灵芝，丛生其上。林泉婉丽，花彩曜目。
宋云与惠生割舍行资，于山顶造浮图一躯，刻石隶
书，铭魏功德。山有收骨寺，三百馀僧。王城南一百馀
里，有如来昔作摩休国，剥皮为纸，折骨为笔处，阿育
王起塔笼之，举高十丈，折骨之处，髓流著石。观其脂
色，肥腻若新王。城西南五百里，有善持山，甘泉美果，
见于《经记》。山谷和煖，山木冬青，当时太簇御辰，温风
已扇，鸟鸣春树，蝶飞花丛。宋云“远在绝域，因属此芳
景，归怀之”思独轸，中肠，遂动旧疹。𦆑绵经月，得婆罗
门咒，然后平善。山顶东南有太子石室，一口两房。太
子室前十步，有大方石，云“太子常坐其上。”《阿育王起
塔记》之。塔南一里，太子草庵处。去塔一里。东北下山
五十步，有太子男女绕树不去，婆罗门以杖鞭之，流
血洒地处，其树犹存。洒血之地，今为泉水。室西三里，
天帝什化为师子，当路蹲坐遮嫚妘之处，石上毛尾
爪迹，今悉炳然。阿周陁窟及门子供养育父母处，皆
有塔记。山中有昔五百罗汉床，南北两行，相向坐处。
其次第相有大寺，僧徒二百人，太子所食。泉水。北有
寺，恒以驴数头运粮上山，无人驱逐，自然往还，寅发
午至，每及中餐。此是护塔神渥婆仙使之。然此寺昔
日有沙弥常除灰，因入神定，维那挽之，不觉皮连骨
离。渥婆仙代沙弥除灰处，国王与渥婆仙立庙，图其
形像，以金箔贴之。隔小岭有婆奸寺，夜叉所造，僧徒
八十人，云“罗汉、夜叉常来供养，洒扫取薪，凡俗比丘
不得在寺。”《大魏沙门道荣》至此，礼拜而去，不敢留停。

### 永平三年九月乌苌国遣使朝献

永平四年三月乌苌国遣使朝献十月乌苌国遣使
朝献。

按：以上《魏书宣武帝本纪》云云。

### 孝明帝神龟元年闰七月乌苌国遣使朝献

### 正光二年五月乌苌国遣使朝贡

按：以上《魏书孝明帝本纪》云云。